*ТУЛПАР ХХК-ийн Хувьцаа эзэмшигчдийн*

*2015 оны 04-р сарын 16-ний өдрийн*

*ээлжит хурлаар батлав.*

*хавсралт 3*

***Тулпар ХК-ийг өөрчлөн байгуулагдсатай холбогдсон***

***хувьцаа эзэмшигчдийн эрхийг хэрэгжүүлэх журам***

1. *Хувьцаа эзэмшигчдийн хурлаас компанийг өөрчлөн байгуулах шийдвэр гарсан тохиолдолд Компанийн тухай хуулийн дагуу хувьцаа эзэмшигч нь компанид хувьцаагаа эргүүлэн худалдахыг шаардах, эсхүл өөрчлөн байгуулагдсан компанид хувьцаа эзэмшигчээр үлдэх эрхтэй.*
2. *Хувьцаа эзэмшигчдийн хурал хуралдаж, компанийг ХХК болгон өөрчлөн байгуулах шийдвэр гарсан үед компанийн тухай хуулийн заасан журмын дагуу хувьцаа эзэмшигчдийн шаардлагаар хувьцааг эргүүлэн худалдан авах ажиллагааг зохион байгуулна.*
3. *Компанийн хувьцаа эзэмшигчдийн бүртгэл хөтлөх талаар гэрээ байгуулан ажиллаж байгаа Үнэт цаасны төлбөр тооцоо төвлөрсөн хадгаламжийн төвөөс жил бүрийн хувьцаа эзэмшигчдийн хуралд оролцох эрхтэй хувьцаа эзэмшигчдийн нэрсийн жагсаалт гаргадаг бүртгэх өдрөөр тасалбар болгон гаргадаг бүртгэлээс үзхэд хувьцаа эзэмшигдийн хаяг тодорхойгүй байдаг учраас хувьцаа эзэмшигч бүрт өөрчлөн байгуулагдсан тухай болон хувьцаагаа эргүүлэн худалдахыг шаардсах эрх үүссэн тухай мэдэгдэх боломж бахгүй байгаа учраас хувьцаа эзэмшигчдийн хурлын зар хүргэдэг журмын дагуу өдөр тутам хэвлэгдэн гарч, хамгийн олон хувиар тараагддаг 2-оос доошгүй сонин, хөдөө орон нутагт нэврүүлгээ хүргэдэг телевизийн 2-оос доошгүй сувгаар тус бүр 2-оос доошгүй удаагийн давтамжтайгаар хувьцааг эргүүлэн худалдахыг шаардах эрхээ хэрэгжүүлэх журмыг мэдээлнэ.*
4. *Компанийн тухай хуулд заасны дагуу олон нийтэд анх мэдээлсэн өдрөөс хойш ажлын 30 хоногийн дотор хувьцаагаа эргүүлэн худалдан авах шаарлагыг хүлээн авна. Санхүүгийн зохицуулах хорооны 2009 оны 2 дугаар сарын 1-ний өдрийн 38 дугаар тогтоолоор баталсан нийтэд санал болгон худалдах үнэт цаасны бүртгэх, анхдагч зах зээлд санал болох, худалдах тухай журмын наймдугаар хэсэгт заасны дагуу хувьцаагаа эргүүлэн худалдахыг шаардсан хувьцаа эзэмшигч нь шаардлагатай өөрийн овог нэр, оршин суугаа, хаяг, эргүүлэн худалдахыг шаардаж байгаа хувьцааны тоо зэргийг заасан байна.*
5. *Хөдөө орон нутаг оршин суудаг хувьцаа эзэмшигчдийн хувьцаагаа эргүүлэн худалдан авах шаарлагыг орон нутаг дах брокерийн компаниар болон орон нутаг дах компанийн салбараар дамжуулан хүлээн авч болно.*
6. *Хөдөө орон нутагт оршин суугаа иргэдийн хувьцааг эргүүлэн худалдан авах ажиллагааг гүйцэтгэхийн тулд хөдөө орон нутагт салбартай БДК-уудтай гэрээ байгуулан ажиллана.*
7. *Хувьцаагаа эргүүлэн худалдахыг шаардах эрх үүссэн тухай нийтэд анх мэдээлсэн өдрөөс хойш ажлын 30 хоногоор тооцож шаардлага хүлээн авах хугацааг таслах бөгөөд шаарлага хүлээн авах хугацаа дууссанаас хойш ажлын 3 хоногийн дотор БДК-иас хувьцаа эргүүлэн худалдан авсан тайланг хүлээн авна.*
8. *Хөдөө ,сум, багуудад оршин суудаг хувьцаа эзэмшигчдийн хувьцааг эргүүлэн худалдан авах ажиллагааг компанийн төв байранд ажлын өдөр бүр 10-13, 14-17 цагт зохион байгуулна. Хувьцаагаа эргүүлэн худалдахыг хүссэн иргэн бүр иргэний үнэмлэхтэй ирэх бөгөөд ийм бичиг баримтгүй тохиолдолд хувьцааг эргүүлэн худалдаж авахгүй.*
9. *Хувьцааг эргүүлэн авсан тухай баримтад тухайн иргэний гэрийн, албан болон гар утасны дугаар гэрийн болон ажлын хаягийг тусгаж, иргэний бичиг баримтын хуулбарыг заавал хавсаргасан байна.*
10. *Гэрээ байгуулсан БДК-иас хувьцаагаа худалдсан иргэдийн нэрсийн жагсаалтыг ҮЦТТТХТ-ийн бүртэх өдрөөр гаргаж ирүүлсэн жагсаалттай тулган хүлээж авах ажиллагааг гүйцэтгэнэ.*
11. *Өөрчлөн байгуулах үйл ажиллагааг хэрэгжүүлэн хугацаанд хувьцаагаа эргүүлэн худалдахыг шаардаагүй хувь нийлүүлэгчдийн хувьцаанд оногдох хөрөнгийг ҮЦТТТХГөвд шилжүүлэн хадгалуулна.*

*ТУЛПАР ХХК-ийн Хувьцаа эзэмшигчдийн*

*2015 оны 04-р сарын 16-ний өдрийн*

*ээлжит хурлаар батлав.*

*хавсралт 2*

***Тулпар ХХК болгон өөрчлөн байгуулах төсөл***

***Нэг. Ерөнхий зүйл***

* 1. *Энэхүү төсөл нь Тулпар ХК-ийг Компанийн тухай хууль, Санхүүгийн зохицуулах хорооны 2009 оны 2 дугаар сарын 19-ны өдрийн 38 дугаар тогтоолоор баталсан Нийтэд санал болон худалдах үнэт цаасны бүртгэх, анхдагч зах зээлд санал болгох, худалдах тухай журам, компанийн дүрэмд заасан журмын дагуу хязгаарлагдмал хариуцлагатай компани болгон өөрчлөн байгуулах шийдвэр гаргах, өөрчлөн байгуулагдсантай холбогдон үүсэх хувьцаа эзэмшигчдийн эрхийг хэрэгжүүлэх, өөрчлөн байгуулах үйл ажиллагааг хэрэгжүүлэх, компанийн хувьцааг Санхүүгийн зохицуулах хорооны бүртгэлээс болон Хөрөнгийн биржийн жагсаалтаас хасуулах, компанийн улсын бүртгэлд өөрчлөлт оруулахтай холбогдсон ажиллагааг зохицуулахад чиглэгдэнэ.*

***Хоёр. Компанийг өөрчлөх зорилго, шалтгаан***

*Тулпар ХК нь Монголын Хөрөнгийн биржид бүртгэлтэй компаниудын нэг бөгөөд 600 гаруй хувьцаа эзэмшигчидтэй. Компанийн хувьцааны нийт 70 хувь нэг этгээдийн өмчдөлд төвлөрсөн, жижиг хувьцаа эзэмшигчдийн ихэнх нь хувь нийлүүлэгчдийн хуралд оролцдоггүй, тэр ч байтугай ногдол ашгаа ч авдаггүй, компанид хувьцаагаа эргүүлэн худалдах эрх үүссэн үед хэвлэл мэдээллийн хэрэгсэлээр зарласан үед ямар ч хариу ирүүлэгүй, ҮЦТТТХТөвд дансаа нээлгээгүй байх өөрөө хэлбэл хуулиар олгогдсон эрхээ ямар ч хэлбэрээр хэрэгжүүлэхгүй байна.*

*1999 онд компани хувьцлагдсанаас хойш хувь нийлүүлэгчдийн ээлжит хурлыг жил бүр хуралдуулахад ихэнх хувьцаа эзэмшигч ирж оролцдоггүй.*

*Энэ байдал нь дээрх 600 гаруй хувьцаа эзэмшигчтэй компанид өөрсдийн оруулсан хөрөнгөө захиран зарцуулах эрхээ шуурхай хэрэгжүүлэх, компанийн удирлагыг цомхон болгон, удирдлагын зардлыг бууруулахад тодорхой бэрхшээл учруулж байна.*

*Мөн үүний зэрэгцээ компаний үйл ажиллагааг өргөжүүлэх, олон улсын шилдэг стандардад нийцсэн бараа бүтэгдэхүүнээр шилдэг үйлчилгээ үзүүлэх зорилгоор техник, технологийн шинэчлэл хийхэд ихээхэн хэмжээний хөрөнгө оруулалт шаардлагатай байгаа бөгөөд өнөөгийн нөхцөлд урт хугацаатай, хямд өртөгтэй санхүүжилтийн эх үүсвэрийг зөвхөн гадаадаас олох боломжтой байна.*

*Ийнхүү хөрөнгө оруулалтын зээл, санхүүжилт эрэлхийлэхэд компаний бүтэц зохион байгуулалтын байдал болон үйл ажиллагааны дүгнэлтэд компанийн хэлбэрийг өөрчлөх талаар зөвлөмж хийсэн байдаг.*

*Эдгээр шалтгааны улмаас компанийг ХХК болгон өөрчдлөн байгуулах нь зүйтэй гэж ТУЗ үзсэн болно.*

***Гурав. Өөрчлөн байгуулах нөхцөл***

*3.1 Иргэний хуулийн 31 дүгээр зүйл, Компанийн тухай хуулийн 18 болон 21 дүгээр зүйлд ХК нь эрх барих дээд байгуулага болох хувьцаа эзэмшигчдийн хурлын шийдвэрээр хаалттай ХХК болон өөрчлөгдөж болох талаар заасан нь компанийг өөрчлөх эрх зүйн үндэс болно.*

***Дөрөв. Хувьцаа эзэмшигчдийн хурал хуралдуулах***

*4.1 Өөрчлөн байгуулах асуудал хэлэлцэх хувьцаа эзэмшигчдийн хурлыг 2015 оны 04 дүгээр сарын 16-ний өдөр хуралдуулна.*

*4.2 Энэхүү төслийг хувьцаа эзэмшигчдэд үйлчилж буй БДК-иар дамжуулан тараах болон олон нийтийн мэдээллийн хэрэгслээр хурлын материалтай хаана, хэдийд танилцаж болох талаар зарлах замаар хувьцаа эзэмшигчдэд урьдчилан танилцуулна.*

***Тав. Өөрчлөн байгуулах журам***

*5.1 Компанийг өөчлөн байгуулах төслийг хэрэгжүүлэх ажиллагааг хувьцаа эзэмшигчдийн хурлаас сонгосон комисс эрхлэн гүйцэтгэнэ.*

*5.2 Компанийн ТУЗ-ийн хурлаас сайшааж , хувьцаа эзэмшигчдийн хурлаар хэлэлцэхийг зөвшөөрсөн ХХК болгон өөчлөн байгуулах төсөл –ийг хэлэлцэх хувьцаа эзэмшигчдийн хурлыг компанийн тухай хууль, Санхүүгийн зохицуулах хорооны 2008 оны 06 дугаар сарын 12-ны өдрийн 141 дүгээр тогтоолоор баталсан Хувьцаат компаний хурлын зар мэдээг хүргэх тухай журмаар тогтоосон хугацаанд тогтоосон журмын дагуу зарлаж, БДК-дад энэхүү төсөл, саналын хуудас, гаргах шийдвэрийн төслийн хамт хүргүүлэн хувьцаа эзэмшигчид энэхүү төсөлтэй танилцах боломж олгоно.*

*5.3 Хувьцаа эзэмшигчдийн хурлаар энэхүү төслийг хэлэлцэж , хууль болон компанийн дүрэмд нийцүүлж шийдвэр гаргана.*

*5.4 Хувьцаа эзэмшигчдийн хурлын шийдвэр гарсны дараа хурлын материалыг Санхүүгийн зохицуулах хороо, Монголын хөрөнгийн биржид хүргүүлнэ. Хувьцааг эргүүлэн худалдах ажиллагааг БДК-иар гүйцэтгүүлэх хугацаанд хувьцаа давхар арилжаалагдахаас сэргийлэх зорилгоор компаний хувьцаа арилжааг түр зогсоох тухай хүсэлтийг Санхүүгийн зохицуулах хороонд хүргүүлнэ.*

*5.5 Компанийн тухай хуулд заасны хувь нийлүүлэгчид компанид хувьцаагаа эргүүлэн худалдах эрх үүссэн тухай болон худалдан авах хугацаа, журам, үнийн талаар олон нийтийн мэдэллийн хэрэгслээр дамжуулан /өдөр тутмын 2-оос доошгүй сонин, родио, орон даяар нэвтрүүлэг нь цацагддаг телевиз/ хувьцаа эзэмшигчдэд зарлахын зэрэгцээ, үнэт цаасны компаниудад бичгээр мэдээлэл хүргүүлнэ.*

*5.6 Хувьцаа эргүүлэн худалдах хүсэлтийг хүлээн авах хугацаа нь зарласнаас хойш календарын 60 хоног байна.*

*5.7 Дээрх мэдэгдлийн дагуу хувьцаагаа худалдахыг хүссэн хувьцаа эзэмшигчдийн хувьцааг худалдан авах ажиллагааг доорхи журмаар зохион байгуулна.*

* *Зарласан хугацаанд хувьцаагаа эргүүлэн худалдах хүсэлт гаргасан хувь нийлүүлэгчдийн хувьцааг компани дээрээ болон гэрээ байгуулсан БДК-иар дамжуулан гүйцэтгэнэ.*
* *БДК-иар дамжуулан хувьцаагаа худалдсан иргэдийн хувьцаагаа худалдаж, хувьцааны төлбөрийн мөнгийг хүлээн авсан тухай баримтад тухайн иргэний гэрийн албаны болон гар утасны дугаар гэрийн болон ажлын хаягийг тусгаж, иргэний бичиг баримтын хуулбарыг заавал хавсаргасан байна.*
* *Гэрээ байгуулсан БДК-иас хувьцаагаа худалдасан иргэдийн нэрсийн жагсаалтыг ҮЦТТТХТөвийн бүртгэх өдрөөр гаргаж ирүүлсэн жагсаалттай тулган хүлээж авах ажиллагааг комисс хариуцан гүйцэт гэнэ.*

*5.8 Өөрчлөн байгуулах үйл ажиллагаа хэргжүүлэх хугацаанд хувьцагаа эргүүлэн худалдахыг шаардаагүй хувь нийлүүлэгчдийн хувьцаанд оногдох хөрөнгийг ҮЦТТТХТөвд шилжүүлэн хадгалуулна.*

***Зургаа. Хувьцааг хөрвүүлэх арга тоцоо***

*6.1 Зарласан хугацаанд хувьцаагаа эргүүлэн худалдах хүсэлт гаргаагүй хувьцаа эзэмшигчид нь өөрчлөн байгуулагдсан ХХК-ийн хувьцаа эзэмшигч хэвээр үлдэх эрхтэй байна. Компанийн хувьцаа эзэмшигч үлдэх хүсэлтээ гаргасан хувьцаа эзэмшигч хувьцаанд оногдох хөрөнгийг ҮЦТТТХТөвөөс компанид буцаан шилжүүлж, уг этгээдийг хувьцаа эзэмшигчээр бүртгүүлэх ажиллагааг шинээр сонгогдсон Төлөөлөн Удирдах Зөвлөл хариуцан гүйцэтгэнэ.*

*6.2 Компанийг өөрчлөн байгуулсны дараа компанийн хувьцаа эзэмшигчээр үлдэхээр санал гаргасан хувьцаа эзэмшигчдийн эзэмшиж буй хувьцаа нэг бүр нь хаалттай ХХК-ийн нэг ширхэг хувьцаа болон хөрвөнө.*

*6.3 Эргүүлэн худалдан авсан хувьцааг компанийн балансанд халаасны хувьцаа гэж бүргэнэ. Ингэхдээ хувьцааны нэрлэсэн үнээр халаасны хувьцаа гэж бүртгээд, зөрүүг нэмж төлөгдсөн капитал гэсэн хэсэгт хасан тэмдэгтэйгээр бүргэнэ.*

***Долоо. Өөрчлөн байгуулж дуусгах***

*7.1 Өөчлөн байгуулахтай холбогдон энэ төслийн 5 дугаар хэсэгт заасан үйл ажиллагааг хэрэгжүүлж дуусгасны дараа хувьцаанд оногдох хөрөнгөө шилжүүлэн авсан, компанид хувьцаагаа эргүүлэн худалдсан болон компанид хувьцаа эзэмшигчээр үлдсэн хувьцаа эзэмшигчийн нэрсийн жагсаалт гарган ҮЦТТТХТөвд хүргүүлнэ.*

*7.2 Өөрчлөн байгуулахаар төсөлд заасан дээрхи арга хэмжээг хэрэгжүүлж дууссаны дараа өөрчлөн байгуулах комисс нь тайлангаа гаргаж, Санхүүгийн зохицуулах хороонд хшргүүлэн хувьцаагаа бүртгэлээс хасуулах арга хэмжээ авна. Хорооны шийдвэр гарсны дараа Хөрөнгийн биржийн жагсаалт болон ҮЦТТТХТөвийн бүртгэлээс хасуулна.*

*7.3 ХК-д үлдсэн хувьцаа эзэмшигчдийн нэрсийн жагсаалт, өөрчлөлтөөр үлдсэн ХХК-ийг улсан бүртгэлийн байгууллагаад хүргүүлэн улсын бүртгэлд бүртгүүлэснээр компанийг өөрчлөн байгуулж дуусна.*

*ТУЛПАР ХХК-ийн Хувьцаа эзэмшигчдийн*

*2015 оны 04-р сарын 16-ний өдрийн*

*ээлжит хурлаар батлав*

*хавсрал 1*

***Тулпар ХХК-ны***

***Дүрэм***

*Монгол улсын Иргэний хууль, Компанийн тухай хууль, холбогдох бусад хууль, тогтоомжуудыг удирдлага болгон Тулпар ХХК /цаашид Компани гэх/-ийн хавсралт 1-д дурьдсан хувьцаа эзэмшигчид нь Компанийн дүрмийг үйлдэв.*

***НЭГ. НИЙТЛЭГ ҮНДЭСЛЭЛ***

*Монгол улсын Компанийн тухай хуулийн дагуу Хязгаарлагдмал хариуцлагатай компани /ХХК/ болох ТУЛПАР нь Монгол улсын Иргэний хууль, Компанийн тухай хууль болон Монгол улсын холбогдох бусад хууль, тогтоомж, энэхүү дүрмийг удирлага болгон “дүрэм”-д заасан үйл ажиллагааг явуулна.*

***ХОЁР. ОНООСОН НЭР***

*Компанийн оноосон нэр : Монголоор “ТУЛПАР” ХХК, ангилиар “TULPAR” LLC*

***ГУРАВ. КОМПАНИЙН ЭРХЛЭХ АЖИЛ8 ҮЙЛЧИЛГЭЭ***

*Компани нь дараах үйл ажиллагааг эрхлэнэ. Үүнд :*

1. *Жолооны сургалт*

***ДӨРӨВ. КОМПАНИЙН ӨӨРИЙН ХӨРӨНГӨ***

* 1. *Компани нь Хувьцаа Эзэмшигчдийн оруулсан хөрөнгөөс бүрдсэн өөрийн хөрөнгө буюу дүрмийн сантай байна.*
  2. *Компанийн дүрмийн сан буюу өөрийн хөрөнгийн хэмжээ 52312532 төгрөг байна. Компанийн энгийн хувьцаа 26 8829 ширхэг байна.Нэгж хувьцааны нэрлэсэн үнэ .... төгрөг байна.*
  3. *Хувьцаа Эзэмшигчид Компанийн хувьцаа хавсралт №1 –д заасан хэмжээгээр эзэмшинэ.*
  4. *Компани нь өөрийн хуримтлуулсан ашгийн хэмжээгээр дүрмийн сангаа нэмэгдүүлж болно.*
  5. *Компани нь Хувьцаа Эзэмшигчдийн хурлын шийдвэрээр Компанийн тухай хуулийн 7 дугаар бүлэгт заасан журмын дагуу өөрийн гаргасан үнэт цаас болон энгийн хувьцаа худалдан авч болно.*

***ТАВ. ХАЯГ***

*5.1 Компанийн хаяг :*

*Баян-Өлгий аймгийн*

*Өлгий сумын 3-р баг*

*Утас : 99422299*

*Факс : 70422002*

***ЗУРГАА. ТАМГА***

* 1. *Компани нь өөрийн оноосон нэр, бэлэгдэл бүхий тамагтай байх бөгөөд өөрийн тэмдэг, хууль ёсны хаяг бүхий албан бичгийн хэвлэмэл хуудас хэрэглэнэ.*
  2. *Тамгыг Компанийн нарийн бичгийн дарга хадгалж, компанийн дотоод журамд заасны дагуу хэрэглэнэ.*

***ДОЛОО. ҮЙЛ АЖИЛЛАГАА ЯВУУЛАХ ХУГАЦАА***

* 1. *Хувьцаа Эзэмшигчид Компанийг татан буулгахаар шийдвэрлэсэн, дамдуурсан тухай эрх бүхий байгууллага зарласан болон бусад эрх зүйн шалтгааны улмаас Компани үйл ажиллагаагаа цаашид үргэлжлүүлэн явуулах үндэслэлгүй болсоноос бусад тохиолдолд Компани нь байгуулагдсан өдрөөс хойш хугацаагүйгээр үйл ажиллагаагаа явуулна.*

***НАЙМ.ХУВЬЦАА ЭЗЭМШИГЧ***

* 1. *Компани нь Хувьцаа Эзэмшигчийн хүлээх үүргийг хариуцахгүй, Хувьцаа Эзэмшигчид нь Компанийн хүлээх үүргийг хариуцахгүй бөгөөд гагцхүү эзэмшиж буй хувьцааны хэмжээгээр хариуцлага хүлээнэ.*
  2. *Нэгж хувьцаа нь нэг саналын эрхтэй байна.*
  3. ***Эрх, үүрэг :*** *Компанийн Хувьцаа Эзэмшигчид дараах эрх, үүрэгтэй :*
     1. *Компанид эзэмшиж буй хувьцааныхаа дүнтэй хувь тэнцүүлсэн хэмжээний ногдол ашиг авах.*
     2. *Компани үйл ажиллагаагаа зогсоосон тохиолдолд, Монгол улсын хуулийн дагуу түүний бүх өглөгийг барагдуулж, бусад өмнө хүлээсэн үүргийг зохих ёсоор биелүүлсэний дараа үлдэж буй хөрөнгөөс Компанид эзэмшиж буй хувьцааныхаа дүнтэй хувь тэнцүүлэн хэмжээгээр өөрт ногдох хэсгийг авах.*
     3. *Хувьцаа Эзэмшигчдийн хуралд оролцож саналаа өгөх, Компанийн Гүйцэтгэх Удирлага, Хянан шалгагчийг сонгох, тэдгээрт сонгогдох.*
     4. *Хувьцаа Эзэмшигчдийн ээлжит хуралд оролцож чадахгүй тохиолдолд уг хурлаар хэлэлцэх асуудалтай холбогдуулан саналаа хурал эхлэхээс 3-аас доошгүй хоногийн өмнө Гүйцэтгэх Удирдлагад битүүмжлэн ирүүлэх.*
     5. *Хувьцаа Эзэмшигчдийн хурлын шийдвэр, санхүүгийн тайлантай танилцах.*
     6. *Компанийн ашиг орлогыг нэмэгдүүлэх, өмч хөрөнгийг сайжруулах талаар санал, шүүмжлэл гаргах.*
     7. *Гүйцэтгэх Удирдлага, Хянан шалгагчийн үйл ажиллагаатай холбогдуулан шүүхэд гомдол гаргаж болох бөгөөд үүнтэй холбогдон гарах зарллыг өөрөө хариуцна.*
     8. *Нийт саналын эрхийн 10 буюу түүнээс дээш хувийг эзэмшиж байгаа Хувьцаа Эзэмшигчдийн саналаар Хувьцаа Эзэмшигчдийн ээлжит бус хурлыг зарлан хуралдуулах тухай хүсэлт гаргах, уг хүсэлтийг Компанийн Гүйцэтгэх Удирлага хүлээн аваагүй тохиолдолд ээлжит бус хурал хуралдуулах шийвдэр гаргах.*
     9. *Компаний Хувьцаа Эзэмшигч нь Компанийн тухай хууль” –ийн 5 дугаар зүйлд заасан дагуу Компанийн бусад Хувьцаа Эзэмшигчийн худалдах хувьцаа, тэдгээрийг худалдан авах эрхийн бичиг болон тэдгээрт хөрвөх үнэт цаасыг гурав дахь этгээдэд санал болгох үнээр эзэмшиж байгаа хувьцааныхаа тоонд хувь тэнцүүлэн тэргүүн ээлжинд худалдан авах, энэ эрхээ бүхэлд нь буюу зарим хэсгийг нь бусад Хувьцаа Эзэмшигчид шилжүүлэх эрхтэй.*

***ЁС. ХУВЬЦАА ЭЗЭМШИГЧДИЙН ХУРАЛ***

* 1. *Хувьцаа Эзэмшигчдийн хурал : Компанийн эрх барих дээд байгууллага нь Хувьцаа Эзэмшигчдийн хурал байна. Хувьцаа Эзэмшигчдийн хурал нь ээлжит, ээлжит бцс байна.*
     1. *Хурлыг Компанийг албан ёсоор бүртгүүлсэн хаяг бүхий газар буюу Компанийн Гүйцэтгэх удирдлагаас товлосон газар хийнэ.*
     2. *Хурлаас шийдвэрлэсэн бүх асуудлаар тогтоол гаргана. Хурлын явц, хэлэлцсэн асудлын талаар дэлгэрэнгүй протокол хөтлөнө. Хэлэлцсэн асуудал, протокол, тогтоолуудыг Төв компанийн бүртгэлд хадгална.*
  2. ***Хувьцаа Эзэмшигчдийн ээлжит хурал :*** *Хувьцаа Эзэмшигчдийн ээлжит хурлыг улиралд нэг удаа хийнэ. Ээлжит хурлын Компанийн бүртгэгдсэн хаягтай газар энэхүү Дүрэмд заасан журмын дагуу зарлан хуралдуулан.Хэрэв хурлын тогтмол хаягийг өөрчилсөн бол уг өөрчлөлтийн тухай Компанийн Гүйцэтгэх Удирдлага хурал хуралдахаас 3-аас доошгүй хоногийн өмнө Хувьцаа Эзэмшигчдэд бичгээр мэдэгдэнэ.*
  3. ***Хувьцаа Эзэмшигчдийн ээлжит бус хурал :*** *Компанийн саналын эрхийн 10 ба түүнээс дээш хувийг эзэмшиж байгаа Хувьцаа Эзэмшигчдийн шаардлагаар ээлжит бус хурлыг Компанийн тухай хуулийн 62 дугаар зүйлд заасан журмын дагуу зарлан хуралдуулж болно. Ээлжит бус хурлыг Хувьцаа Эзэмшигчдэд 2 хоногийн өмнө биеэр эсвэл баталгаат шуудан, факс, и-мэйл, цахилгаан утсаар урьдчилан мэдэгдсэнээр зарлан хуралдуулана.*
  4. ***Бичиг мэдэгдэл :*** *Хувьцаа Эзэмшигчдийн ээлжит бус хурлыг зарласан мэдэгдэлд хурал хийх газар, он,сар, өдөр, цагийг зааж, хурлаар хэлэлцэх асуудал, шийдвэрийн төслийг бичгээр үйлдэж, хуульд заасан аргаар хүргүүлэх ажлыг Гүйцэтгэх Удирдлагаас зохион байгуулна. Хувьцаа Эзэмшигчдийн ээлжит хурал хуралдах өдөр хэлэлцэх асуудал, шийдвэрийн төслийг хурлын цагийг заан Хувьцаа эзэмшигчдэд хурлаас 3-аас доошгүй ажлын өдрийн өмнө Гүйцэтгэх Удирдлагаас бичгээр хүргүүлнэ. Харин ээлжит бус хурал зарласан тохиолдолд дээрхи зүйлүүдийн зэрэгцээ уг хурлын зорилгыг мэдэгдэлд заасан байна.*
  5. ***Хэлэлцэх асуудал:*** *Хувьцаа Эзэмшигчдийн хурлаар хэлэлцэхээр товлоогүй нэмэлт асуудлыг саналын эрх бүхий энгийн хувьцааны 5-аас дээш хувийг эзэмшиж байгаа. Хувьцаа Эзэмшигч хурал хуралдахаас өмнө буюу хурлын эхэнд гаргаж болно.*
  6. ***Хурлын дарга:*** *Хувьцаа Эзэмшигчид жил бүрийн анхны ээлжит хурлаас Хувьцаа Эзэмшигчдийн хурлын даргыг нэг жилийн хугацаатайгаар сонгоно.*

*Хувьцаа Эзэмшигчдийн / ээлжит болон ээлжит бус / хурлын хуралдуулахад алива нэг шалтгаанаар хурлын дарга сонгогдоогүй буюу хуралд оролцоогүй тохиолдолд Хувьцаа Эзэмшигчид хурлын даргыг зүй ёсны хурлын даргыг ирэх буюу сонгогдох хугацаа хүртэл түр хугацаагаар сонгоно.*

* 1. ***Итгэмжлэл :*** *Хувьцаа Эзэмшигч бүр хурлаас гарах шийдвэрт өөрийн итгэмжэгдсэн төлөөлөгчөөр дамжуулан саналаа өгч болно. Төлөөлөгч нь итгэмжлэлийг санал хураахаас өмнө хурлын нарийн бичгийн даргад өгсөн байх бөгөөд түүнийг тухайн хурлын холбогдох баримт бичгүүдийн хамт хадгална.*
  2. *Хувьцаа Эзэмшигчдийн хурлаас өмнө итгэтжлэлийг Гүйцэтгэх Удирлагад мэдэгдэнэ. Итгэмжлэл нь Монгол улсын Иргэний хуулийн 60-62 дугаар зүйлд заасан шаардлагыг хангасан байна.*
  3. ***Ирц бүрдэх :*** *Компанийн саналын эрхтэй хувьцааны 50-с дээш хувийг эзэмшиж буй хувьцаа эзэмшигч буюу түүний итгэмжлэгдсэн төлөөлөгч оролцсоноор хурал хүчин төгөлдөр болно. Хувьцаа эзэмшигчдийн саналыг санал авах хуудсаар авч болно.*
  4. ***Телефон утсаар хуралдах :*** *Хувьцаа эзэмшигч Хувьцаа эзэмшигчдийн хуралд телефон, утас, видеофон буюу түүнтэй дүйцэхүйц холбооны хэрэгсэлээр оролцож болно. Гэхдээ хуралд оролцож буй бүх хүмүүс нэгнийгээ сонсох болно ярих боломжтой байна. Ийм хэлбэрээр оролцсоныг биеэр оролцсонд тооцно.*
  5. *Хурлаар баталсан тогтоолд хурлын дарга гарын үсэг зурна.*
  6. *Хувьцаа Эзэмшигчдийн хурлаар дараах асуудлуудыг шийдвэрлэнэ.*
     1. *Компаний өөрийн хөрөнгийн хэмжээг өөрчлөх*
     2. *ХШЗ-ийн гишүүдийг томилох, тэдний цалин урамшуулалын хэмжээг тогтоох*
     3. *Компанийн Дүрэмд нэмэлт, өөрчлөлт оруулах*
     4. *Компанид Хувьцаа Эзэмшигчдийн эзлэх хувь хэмжээг өөрчлөх*
     5. *Компанид шинэ хувьцаа эзэмшигч элсүүлэх, компаниас гарч буй гишүүдтэй тооцоо хийх*
     6. *Компанийг татан буулгах, бусадтай нэгдэх, гуравдагч этгээдэд эрх шилжүүлэх.*

***АРАВ. ТӨЛӨӨЛӨН УДИРДАХ ЗӨВЛӨЛ***

* 1. *Төлөөлөн Удирдах Зөвлөл : Хувьцаа Эзэмшигчдийн хурлын чөлөөт цагт ТУЗ компанийн дээд удирдлагыг хэрэгжүүлэх бөгөөд 5 гишүүнтэй байна. ТУЗ нь дараахь эрхийг эдлэнэ.*
     1. *Компанийн хэтийн чиглэл болон дараа оны бизнес төлөвлөгөөг батлах, ногдол ашиг хуваарилах шийдвэрийг гаргах.*
     2. *Компанийн удирдлага, зохин байгуулалтын бүтэц, захиргааны зарлыг тогтоох.*
     3. *Компаниас гаргасан энгийн хувьцаа болон бусад үнэт цаасыг худалдан авах шийдвэр гаргах.*
     4. *Компанийн Ерөнхий захирлыг томилж, хөлсөөр ажиллуулах гэрээ байгуулах, үйл ажиллагаанд нь хяналт тавих, шаарлагатай гэж үзвэл Ерөнхий захирлыг албан тушаалаас нь өөрчлөх, түр хугацаагаар түдгэлзүүлэх.*
     5. *Компанийн өмч хөрөнгийг зарцуулах талаар Ерөнхий захирлын эрх хэмжээг тогтоох.*
     6. *Компанийн дотоод захиргааны үйл ажиллагаанд хяналт тавих.*
     7. *Компанийн гэрээ, хэлэцээр, их хэмжээний зээлийн гэрээг батлах.*
     8. *Санхүүгийн ахлах ажилтныг сонгож, тохилох буюу ажлаас өөрчлөх.*
     9. *Компанийн эд хөрөнгө, эд хөрөнгийн эрхийн зах зээлийн үнийг тогтоох.*
     10. *Дотоод хяналтын алба байгуулах, өөрчлөх.*
     11. *Ногдол ашиг хуваарилах, сангууд байгуулах, нийгмийн хангамж, тэтгэвэр, тэтгэмжлийг хжмжээг батлах.*
     12. *Компанийн салбар, төлөөлөгчийн газрыг Монгол улсад болон гадаадад байгуулах.*
     13. *Хуулиар олгогдсон бусад эрх.*
  2. *ТУЗ-ийн гишүүдийн дийлэнх олонхи нь оролцсоноор хурал хүчин төгөлдөр болох бөгөөд хуралд оролцож байгаа гишүүдийн дийлэнх олонхийн саналаар шийдвэр хүчин төгөлдөр болно.*
  3. *Төлөөлөн удирдах зөвлөлийн гишүүдийн санал тэнцсэн тохиолдолд ТУЗ-ийн даргын саналаар асуудлыг шийдвэрлэж болно.*
  4. *Цалин : Компанийн ТУЗ-ийн гишүүдэд Хувьцаа Эзэмшигчдийн хурлаас баталсан хэмжээгээр хөлс, урамшуулал олгоно.*

***АРВАН НЭГ.КОМПАНИЙН ГҮЙЦЭТГЭХ УДИРДЛАГА***

* 1. *Гүйцэтгэх удирдлага : Компанийн гүйцэтгэх удирдлагад Гүйцэтгэх захирал, дэд захирлууд, нарийн бичгийн дарга, Санхүүгийн ахлах ажилтан /ерөнхий нягтлан бодогч нар хамарна. Гүйцэтгэх захирал, дэд захирлууд болон гүйцэтгэх удирдлагын бусад гишүүд нь Компанитай ижил төстэй аж ахуйн үйл ажиллагаа эрхэлдэг өрсөлдөгч компани, аж ахуйн нэгжийн удирдлагад ажиллаж болохгүй.*
  2. *Цалин : Хувьцаа Эзэмшигч Компанийн бүх албан тушаалтан, ажилтанууудын цалингийн хэмжээг тогтооно.*
  3. *Ажиллах хугацаа : Компанийн Гүйцэтгэх захирал нь хөлсөөр ажиллах гэрээнд, бусад албан тушаалтнууд нь хөдөлмөрийн гэрээнд заасан хугацаагаар ажлын байраа хадгална.*
  4. *Гүйцэтгэх захирал : Гүйцэтгэх захирал : Гүйцэтгэх захирал Компанийн ахлах гүйцэтгэх ажилтан байна. Тэрээр Компанийн өдөр тутмын үйл ажиллагааг удирдана. ТУЗ нь зөвхөн Гүйцэтгэх захиралд олгосон эрхээс бусад аль нэг тодорхой эрхийг Компанийн ажилтан нар болон бусад ажилтан нарт шилжүүлэх эрхтэй.*
  5. *Гүйцэтгэх захирлыг ТУЗ-ийн хурлаас сонгож, шаарлагатай гэж үзсэн цагтаа хэдийд ч өөрчилж болно.*
  6. *Гүйцэтгэх захирал томилогдсоноосоо хойш долоо хоногийн дотор гарын үсгийнхээ хэвийг холбогдох байгууллагуудад тэмдэглүүлнэ.*
  7. *Гүйцэтгэх захирал дараахь эрх, үүргийг хүлээнэ :*

*11.7.1 Компани, түүний харилцагчдын эрх ашгийг хувийн эрх ашгаас илүүд тавина. Өөрийн үүргээ биелүүлэхийн тулд мэргэжлийн чадвараа дайчлан ажиллана.*

*11.7.2 Албан үүргээ гүйцэтгэх явцдаа олж авсан Компани, Компанийн харилцагчийн талаарх мэдээллийг нууцлан хадгалж, хувийн болон гуравдагч этгээдийн сонирхолд нийцүүлэн ашиглахгүй байх.*

*11.7.3 Ашиг сонирхолын зөрчил илэрмэгц энэ тухайгаа Хувьцаа Эзэмшигчдийн хуралд бичгээр мэдэгдэх.*

*11.7.4 Түүний ашиг сонорхолын зөрчлийн талаар хэлэлцэх, шийдвэр гаргах зэргийг хөндсөн ямар ч хуралд оролцохгүй байх.*

*11.7.5 Энэхүү дүрэм болон Компанид холбогдох хууль тогтоомж, Хувьцаа Эзэмшигчдийн хурлын шийдвэр, тухайн жилийн бизнес төлөвлөгөө, өгсөн үүрэг даалгаварыг биелүүлэх ажлыг зохион байгуулж, гүйцэтгэлийг хангуулах.*

*11.7.6 Компанийн дотоод бүтэц, орон тоо, цалин, тэтгэмж, нэмэгдэл урамшуулал, ажил үүргийн тодорхойлолт, хөдөлмөрийн гэрээний үндсэн дээр ажилд авах, халах зэрэг асуудлыг шийдвэрлэх.*

*11.7.7 Төв компани, салбаруудыг удирдах, тус компаниас үйлчлүүлэгч, Хувьцаа ЭЗэмшигчдийн өмнө хүлээсэн үүргийг биелүүлэх, Компанийн санхүү, төлбөрийн чадвар, нэр хүндийг дээшлүүлэхэд чиглэсэн бодлого, үйл ажиллагаа явуулах.*

*11.7.8 Олгогдсон эрх хэмжээний хүрээнд Компаний нэрийн өмнөөс баталгаа, батлан даалт гаргах, гэрээнд гарын үсэг зурах.*

*11.7.9 Компанийн үйл ажиллагаатай холбогдох асуудлаар тушаал гаргаж, биелэлтийг хангуулах.*

* + 1. *Гэрээгээр хүлээсэн бусад эрх, үүрэг.*
  1. *Нарийн бичгиын дарга : Нарийн бичгийн дарга Хувьцаа Эзэмшигчдийн болон Төлөөлөн Удирдах Зөвлөлийн бүх хуралд оролцож протокол хөтлөгчийн үүрэг гүйцэтгэнэ. Тэрээр зориулалтын дэвтэрт хуралд оролцогчдын өгсөн санал, хурлын бүх явцыг тэмдэглэнэ. Хувьцаа Эзэмшигчидийн хурлын мэдэгдэл, хэлэлцэх асуудлын тухай зарыг Хувьцаа Эзэмшигчидэд хүргэнэ.*
  2. *Нарийн бичгийн дарга дараах бүртгэлийг хөтөлнө.*
* *Хувьцаа Эзэмшигчид тус бүрийг овог, нэр, эзэмшиж буй нэгж хувьцааны хэмжээ, тэдгээрийн нийт үнийн дүн, олгосон ногдол ашиг.*
* *Хувьцаа Эзэмшигчдийн хурлыг товлосон он,сар, өдөр, газар, цаг болон хурлын нарийн бичгийн даргын овог нэр, хуралд оролцсон Хувьцаа Эзэмшигчдийн тоо, хурлаар хэлэлцсэн асуудал, гаргасан шийдвэр, тогтоол тус бүрт Хувьцаа Эзэмшигчдийн өгсөн санал.*
* *Хянан шалгагчдийн гаргасан тогтоолуудыг дээр /б/ хэсэгт заасны дагуу бүртгэнэ.*
  1. *Санхүүгийн ахлах ажилтан /ерөнхий нягтлан бодогч нь Компанийн хөрөнгө, Компанийн тайлан балансад орлого, зарлагыг гүйцэд, нямбай хөтлөнө. Тэрээр Хувьцаа Эзэмшигчдийн хурлаас олгосон зохих эрхийн дагуу Компанийн хөрөнгийг зарлагыг гүйцэтгэх эрхтэй ба Компанийн бүх гүйлгээ, санхүүгийн байдлын талаар Гүйцэтгэх захиралд болон Хувьцаа Эзэмшигчдийн ээлжит хуралд /хэрэв холбогдох асуудлыг хэлэлцэхээр товлосон бол/ танилцуулна.*
  2. *Хянан шалгагч : Компанийн Хувьцаа Эзэмшигчдийн хурлаас хянан шалгагчаар нэг хүнийг 2 жилийн хугацаатай томилно. Хянан шалгагч нь Компанийн санхүүгийн болон Ерөнхий захирлын үйл ажиллагаанд хяналт тавина.*
  3. *Тавих шаардлага : Хянан шалгагчийг улсын бүртгэлд байгаа албан ёсны эрх бүхий мэргэшсэн нягтлан бодогч нараас сонгож , цалин хөлсийг тогтооно.*

*11.13 Дор дурдсан этгээдийг Компанийн Хянан шалгагч байхыг хориглоно.*

* *Эрх зүйн чадамжгүй*
* *Урьд нь дампуурсан компани болон аж ахуйн нэгжийн удирдлагад ажиллаж байсан.*
* *Компанийн удирдлагын төрөл садан, Хувьцаа Эзэмшигчийн болон ерөнхий захирлын нөлөөнд автсан.*
* *Компанийн журам зөрчсөн буюу ёс зүйн ноцтой алдаа гаргасан.*

*11.14 Хянан шалгагчид дараахь үүргийг хүлээнэ :*

*11.14.1 Компанийн удирдлагын үйл ажиллагаанд хяналт тавих.*

*11.14.2 Компанийн үйл ажиллагаа Компанийн тухай хуль болон Компанийн дүрэм хэр нийцэж буйг тодорхойлох.*

*11.14.3 Нягтлан бодох бүртгэл хөтлөлт, санхүүгийн баланс тайлан гаргалт, татвар төлөлт хууль тогтоомжийн дагуу хийгдсэн эсэхийг тодорхойлох.*

*11.14.4 Компанийн тухай хуулийн 13 дугаар бүлэгт тодорхойлсон санхүүгийн тайлангуудыг гаргасан эсэхийг хянах.*

*11.14.5 Эд хөрөнгийн үнэлгээ зөв эсэхийг тодорхойлох.*

*11.14.6 Бэлэн мөнгө, үнэт цаас, барьцаалсан зүйлийг шаардлагатай гэж үзвэл хэдийд ч шалгах.*

*11.14.7 Хувьцаа Эзэмшигчдийн гомдлыг яралтай шалгаж, үндэслэл бүхий шийдвэр гаргаж мэдээлэх.*

*11.14.8 Өөрийн шалгасан баримт бичиг, баланс тайлангийн нууцыг хадгалах.*

*11.14.9 Өөрийн шалгасан баримт бичиг, түүнтэй холбогдон гарсан шийдвэрийг Компанийн бүртгэлд бүртгэх.*

*11.14.10 ХШЗ-ийн ээлжит хурлын улирал /3 сар/ тутамд нэг удаа буюу улирал бүрийн эхний долоо хоногийн Лхагва гаригт хуралдуулна. Шаардлагатай тохиолдолд ээлжит бус хурал хийж, өөрийн бүрэн эрхэд хамаарагдах асуудлыг хэлэлцэн шийдвэрлэнэ.*

*11.14.11 ХШЗ нь Хувьцаа Эзэмшигчдийн хуралд ажиглагчаар оролцож болно.*

*11.14.12 ХШЗ нь үйл ажиллагааныхаа турш олж авсан алива мэдээллийн нууцлалыг хадгална. ХШЗ-өөс гаргасан тушаал шийдвэр , бусад баримтыг нарийн бичгийн дарга бүртгэнэ.*

*11.14.13 Хурлын ирц : ХШЗ-ийн гишүүдийн олохи хуралд оролцсоноор хурал хичин төгөлдөр болно. Хурлаас гарах шийдвэрийг хуралд оролцсон гишүүдийн дийлэнх олонхийн саналаар батална. Хянан шалгагч бүрийн саналыг хурлын тэмдэглэлд бичиж баримтжуулна.*

***АРВАН ХОЁР. КОМПАНИЙН САНХҮҮГИЙН БҮРТГЭЛ ТАЙЛАН***

* 1. *Компанийн санхүүгийн тайлан нягтлан бодох бүртгэлийн хууль тогтоомж, олон улсын нягтлан бодох бүртгэлийн стандартын дагуу жил бүр гаргаж, хөндлөнгийн хяналтын байгууллагаар баталгаажуулан дараа жиилийн нэгдүүгээр улиралд багтаан Хувьцаа Эзэмшигчдийн хуралд тайлагнана.*
  2. *Компанийн санхүүгийн тайлан нь тайлан тэнцэл, орлого үр дүнгийн тайлан, хуримтлагдсан ашгийн тайлан, нэмэлт тайлбар, тодруулгаас бүрдэнэ.*
  3. *Гүйцэтгэх захирал нь санхүүгийн тайлангуудын үнэн зөвийг хариуцна.*
  4. *Компани нь дотоод хяналтын газартай байх бөгөөд дотоод хяналтын газар нь компанийн өдөр тутмын нягтлан бодох бүртгэл, санхүүгийн ажиллагаа холбогдох заавар журмын дагуу явагдаж буй эсэхэд хяналт тавьж, ажлаа Гүйцэтгэх захиралд шууд хариуцан тайлагнана. ХШЗ, дотоод хяналтын газар нь тус тусдаа өөр нэгжүүд болно.*
  5. *Дотоод хяналтын газар нь Компанийн төв болон сөалбар нэгжүүдийн өдөр тутмын нягтлан бодох бүртгэл, төсөв, орон тоо, цалингийн сан, тайлан гаргалт, татвар төлөлт зэрэг хууль тогтоомж , компанийн эрх бүхий байгууллагаас баталсан шийдвэрт нийцэж байгаа эсэхэд хяналт тавих бөгөөд Дотоод хяналтын байцаагч нь дараахь бүрэн эрхийг хэрэгжүүлнэ.*
     1. *Батлагдсан графикийн дагуу буюу гэнтийн шалгалтыг явуулах.*
     2. *Үйл ажиллагаагаа явуулхаар салбарт чөлөөтэй нэвтрэн орох.*
     3. *Санхүүгийн баримтад хяналт шалгалт хийх, тайлбар лавлагаа гаргуулж авах, асуулт тавьж хариулт авах.*

***АРВАН ГУРАВ.КОМПАНИЙГ ӨӨРЧЛӨН БАХЙГУУЛАХ8 ТАТАН БУУЛГАХ***

* 1. *Компанийг Хувьцаа Эзэмшигчдийн хурлын шийдвэрэр өөрчлөн байгуулж, татан буулгаж болно.*
  2. *Компанийг өөрчлөн байгуулах буюу татан буулах үйл ажиллагааг компанийн тухай хууль-ийн 4 дүгээр бүлэгт заасны дагуу тус тус хэрэгжүүлнэ.*

***АРВАН ДӨРӨВ. БУСАД ЗҮЙЛ***

* 1. ***Төлбөр :*** *Бүх чек, төлбөрийн даалгавар, төлбөр гүйцэтгэх бусад баримтуудад ерөнхий захирлын эрх олгосон компанийн албан тушаалтан буюу ажилтан гарын үсэг зурна.*
  2. ***Санхүүгийн ажил :*** *Компанийн санхүүгийн жил нь жил бүрийн 1-р сарын 1-ний өдөр эхлэж , тухай жилийн 12 дугаар сарын 31-нд дуусна.*
  3. ***Ажлаас чөлөөлөх :*** *Компанийн алива албан тушаалтан буюу бусад ажилтанууд ямар ч үед ажлаас чөлөөлөгдөх өргөдлийг бичгээр өгч болно.Ажлаас чөлөөлөгдөх тухай өргөдлийг /Ерөнхий захирлынхаа бусад/ Монгол улсын Хөдөлмөрийн тухай хуульь –д заасны дагуу шийдвэрлэнэ.*
  4. ***Дүрэм хүчин төгөлдөр болох :*** *Энэхүү дүрмийг Компанийн Хувьцаа Эзэмшигчдийн хурлаар баталснаар хүчин төгөлдөр болно.*

***АРАН ТАВ. ЖИЛИЙН ЭЦСИЙН ТАЙЛАН***

*Компанийн Гүйцэтгэх захирал нь Компанийн Хувьцаа Эзэмшигчдийн хуралд өмнөх жилийн сахүүгийн үйл ажиллагааны тухай иж бүрэн тайлан гаргаж танилцуулна. Энэ тайланг мэргэшсэн нягтлан бодогч шалган хуралд танилцуулж , Хувьцаа Эзэмшигчдийн хурлаар батална.*

*АРВАН ЗУГАА. НЭМЭЛТ, ӨӨРЧЛӨЛТ ОРУУЛАХ*

*Компанийн Хувьцаа Эзэмшигчдийн ээлжит буюу ээлжит бус хурлаар компанийн дүрэм-д нэмэлт, өөрчлөлт оруулж болно.*

*ТУЛПАХ ХХК*

*2015 оны 04.16*

*БАЯН-ӨЛГИЙ АЙМГИЙН ТУЛПАР ХК  
ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ*

*2015 оны 04 –р сарын 16-ны өдөр № Өлгий сум*

*Компанийн санхүүгийн тайлан, түүнд*

*хийгдсэн хараат бус аудитын*

*дүгнэлтийг батлах тухай*

*ТУЛПАР хувьцаат компанийн хувьцаа эзэмшигчдийн 2014 оны ээлжит хурлын тооллогын комиссын дүнг үндэслэн ТОГТООХ нь :*

1. *Компанийн хараат бус аудитын байгууллагаар хийлгэсэн аудитын тайлан , дүгнэлтийг зөвшөөрсүгэй.*

*Хурлын дарга З.Мереке*

*БАЯН-ӨЛГИЙ АЙМГИЙН ТУЛПАР ХК  
ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ*

*2015 оны 04 –р сарын 16-ны өдөр № Өлгий сум*

*Компанийн 2015 оны бизнес*

*төлөвлөгөөг батлах тухай*

*ТУЛПАР хувьцаат компанийн хувьцаа эзэмшигчдийн 2014 оны ээлжит хурлын тооллогын комиссын дүнг үндэслэн ТОГТООХ нь :*

1. *Компанийн 2015 оны бизнес, үйл ажиллагааны төлөвлөгөөг баталсугай.*
2. *2015 оны бизнес, үйл ажиллагааны төлөвлөгөөний хэрэгжилтэд хяналт тавьж ажиллахыг Төлөөлөн Удирдах Зөвлөлд үүрэг болгосугай.*

*Хурлын дарга З.Мереке*

*БАЯН-ӨЛГИЙ АЙМГИЙН ТУЛПАР ХК  
ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ*

*2015 оны 04 –р сарын 16-ны өдөр № Өлгий сум*

*Компанийн 2014 оны үйл ажиллагааны*

*болон санхүүгийн тайлангийн*

*Компанийн тухай хуулийн 62 дугаар зүйлийн 1 дэх хэсгийн 9 дэх заалтыг үндэслэн ТУЛПАР ХК-ийн хувьцаа эзэмшигчдийн хурлаас ТОГТООХ нь :*

*ТУЛПАР ХК-ийн 2014 оны жилийн үйл ажиллагааны болон санхүүгийн тайланд өгсөн дүгнэлт, зорилтын тухай Төлөөлөн Удирдах Зөвлөлөөс оруулсан итгэлийг баталсугай.*

*Хурлын дарга З.Мереке*

*БАЯН-ӨЛГИЙ АЙМГИЙН ТУЛПАР ХК  
ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ*

*2015 оны 04 –р сарын 16-ны өдөр № Өлгий сум*

ТУЗ-ын гишүүдийг

томилох

тухай

*Компанийн тухай хуулийн 62 дугаар зүйлийн 1 дэх хэсгийн 7 дахь заалтыг Удирдлага болон Тооллогын комиссын тооллогын дүнг үндэслэн Хувьцаа эзэмшигчдийн ээлжит хурлаас* ***Тогтоох нь:***

*Компани Төлөөлөн Удирдах Зөвлөлд олонхийн санал авсан :*

1. *ТУЗ-ын даргаар Загитхан овогтой Мереке*
2. *ТУЗ-ын нарийн бичгийн даргаар Солтанхан овогтой Нурлан*
3. *ТУЗ-ын гишүүнээр Айп овогтой Гылымхан*

*Манен овогтой Жанатхан*

*Танхай овогтой Серикбол*

*Гылымхан овогтой Нурдаулет нарыг*

1. *Компаний хараат бус гишүүнээр*
2. *А.Камалят*
3. *З.Шерхан*
4. *К.Самархан нарыг тус тус томилсугай*

*Хурлын дарга З.Мереке*

*БАЯН-ӨЛГИЙ АЙМГИЙН ТУЛПАР ХК  
ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ*

*2015 оны 04 –р сарын 16-ны өдөр № Өлгий сум*

*ТУЛПАР ХК-ийн хувьцаа эзэмшигчдийн 2015 оны 04 дүгээр сарын 16-ны өдрийн хурлын тэмдэглэл, тооллогын комиссын дүнг үндэслэн ТОГТООХ нь*

1. *Тулпар ХК-ийг өөрчлөн байгуулах замаар Тулпар ХХК болгон өөрчилсүгэй.*
2. *Тулпар ХХК-ны өөрчлөн байгуулах төсөлийн хэрэгжилтэнд хяналт тавьж ажиллахыг Төлөөлөн Удирдах Зөвлөлд үүрэг болгосугай.*
3. *Тулпар ХХК болгон өөрчлөх төслийг хавсралт №2-ийн дагуу баталсугай.*

*Хурлын дарга З.Мереке*

*БАЯН-ӨЛГИЙ АЙМГИЙН ТУЛПАР ХК  
ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ*

*2015 оны 04 –р сарын 16-ны өдөр № Өлгий сум*

*ТУЛПАР ХК-ийн хувьцаа эзэмшигчдийн 2015 оны 04 дүгээр сарын 16-ны өдрийн хурлын тэмдэглэл, тооллогын комиссын дүнг үндэслэн ТОГТООХ нь*

1. *Тулпар ХХК –ны дүрэмийг хавсралт №1-ийн дагуу баталсугай.*

*Хурлын дарга З.Мереке*